Dialètt mudnés
From Wikipedia
Al dialètt mudnés l'è 'na varieteè dialettèl d'la lengua emiliàn, 'partenéint al gròpp linguìstic gàl-itàlic. L'è ànc, insìma a tòtt î èter dialèti emiliàn, la lengua di eml.wiki, la versiòun di Wikipedia ca stèev sfugliànd.
L'è nòt ànc cum "emiliàn zentrèl". L'è parlèe in d'la zona cumprés zirca tra Vignòla e Chèrp (a l'intéren d'la Pruvèinza ed Mòdna); cun quèlch diferèinza lesichèl al ciàpa al nòm ed dialètt ed l'Èlt Frignàn al sód e dialètt carpzàn al nord.
Al mudnés l'è parlèe sovratòtt dal generaziòuni più vèci, par i quèli l'è la lengua prinzipèl, ma l'è pòc usèda in dal generaziòun piò zôven. Per furtùna la stà avànd un pòc ed rechersùda gràsi ànc ala celebritèe mediàtic purtèe dai Modena City Ramblers, Pierangelo Bertoli ed ètri grùpi muzchèli.
Contents |
[edit] Scritura
An gh'è nisuna istituziòun furmèl per decider cum a se screvv al dialètt mudnés. Chè as pol truveèr alcuni di tegli più comòni.
[edit] Alfabet
L'alfabet mudnés l'è furmê dii 21 lèttri d'la alfabet italian e dii 5 lettrì usedi per i paròli stranieri.
A a (a) B b (bi) C c (ci) D d (di) E e (e) F f (effe) G g (gi) H h (acca) I i (i) J j (i lònga) K k (kappa) L l (èlle) M m (èmme) N n (ènne) O o (o) P p (pi) Q q (qu o cu) R r (èrre) S s (èsse) T t (ti) U u (u) V v (vi o vu) W w (vu dàppia) X x (igs) Y y (ìpsilon) Z z (zeda)
Alcuni lettri son mudifichedi dai segn diacritic (azeint, puntein, ecc.).
[edit] Vocheli
Al mudnès ha molti più vocheli che l' Italiàn. Al mòd de scrèvver l'è cambiè in di secol, per cui as pol truver una stèssa parola srètta in mòd divers.
Grafìa | Nàm | Soun (IPA) | Esèmpi in mudnés | Esempi in etri lengui | |
---|---|---|---|---|---|
a | a | /a/ | aqua | it:acqua | |
à - ä - ë | a srèda | /æ/ , /œ/ | pàss | en:fat | |
â - àa | a lònga | /a/ | mâż | de:Sahne | |
e - è | e averta | /e/ | venerdè | it:zero | |
é | e sreda | /a/ | méll | it:perché | |
ê - èe | e lònga | /e:/ | suldê | de:See | |
i | i | /i/ | afèri | it:aferi | |
î - ìi - í | i lònga | /i:/ | vistî | it:indice | |
o - ò | o averta | /ɔ/ - o aperta | pòch | it:vuoto | |
o - ó | o sreda | /o/ | mói | it:ordine | |
ô - òo | o lònga | /o:/ | fiô | de:Sohn | |
u | u | /u/ | urèccia | it:Uso |
[edit] Consonanti
Gran part di consonanti la se scrèvv cumpagn a l'Italian. Ecezioni:
Grafìa | Nàm | Soun (IPA) | Esempi in mudnès | Esempi in altri lèngui |
---|---|---|---|---|
c (1) - ch - ch' - cc (2) | c dura | /k/ | còch | it:chi |
c - c' - cc' (3) | c dòlza | /ʧ/ | cocc' | it:cera |
g (1) - gh - gg(2) | g dura | /g/ | stàmmegh | it:gatto |
g (2) - g' - gg' | g dolza | /ʣ/ | curag' | it:gelo |
z - ż | z dolza | /ʣz/ | żêl | - |
z | z dura | /ʧs/ | zêl | - |
(1) Quand dàp a ghè a,o,u (2) Quand dàp a da i,e; (3) Sol a la fin ed'la paról
- Le combinazioni sc e gl i-n esisten brisa.
- s'c as dis separèe: s+c. Esempi: s'ciop
[edit] Founti
- Sandro Bellei, "A m'arcòrd", Collezioni Modenesi, 1999
- Attilio Neri, "Vocabolario del dialetto modenese", Arnaldo Forni Editore, 1981
- Ernesto Maranesi, "Vocabolario modenese-italiano", Mucchi editore,